钦定古今图书集成/明伦汇编/氏族典/第264卷 > 王诩
## 钦定古今图书集成/明伦汇编/氏族典/第264卷 > 王诩

按《十国春秋》，南汉王诩，南海人也。及高祖改县名，遂
为咸宁人。乾亨初，举进士，拜中书舍人。会白龙见南
宫，诩进《白龙颂》，文采斐然。大有七年，昭阳殿成，诩又
著《昭阳殿赋》上之。是时献赋者数十百人，称诩为第
一。每赐予稍缓，诩必扬言曰：“吾赋字字作金声，何受
赐之晚也。”其自负如此。